อาร์ชี เกรย์

อาร์ชี เจมส์ ฟรานซิส เกรย์ (, เกิด 12 มีนาคม 2006) เป็นนักฟุตบอลอาชีพที่เล่นในตำแหน่งกองกลางตัวกลางและแบ็กขวาให้กับทอตนัมฮอตสเปอร์ เขามีพรสวรรค์และศักยภาพสูงตั้งแต่เด็ก และถือเป็นนักฟุตบอลที่มีความสามารถโดดเด่นในหมู่นักฟุตบอลรุ่นเดียวกัน

 ระดับสโมสร 
เกรย์เกิดที่เดอรัม ประเทศอังกฤษ เข้าร่วมทีมลีดส์ยูไนเต็ดรุ่นอายุไม่เกิน 9 ปี เขาพัฒนาฝีเท้าได้อย่างรวดเร็วในอะคาเดมีของลีดส์ยูไนเต็ด ทางสโมสรจึงต้องเจรจากับโรงเรียนมัธยมปลายคาทอลิกเซนต์จอห์นฟิชเชอร์ในแฮร์โรว์เกต เพื่อให้เกรย์สามารถลาเรียนไปฝึกซ้อมกับทีมชุดใหญ่ตามคำขอของมาร์เซโล บิเอลซา กุนซือของทีมในขณะนั้น

เกรย์มีชื่อเป็นตัวสำรองของลีดส์ยูไนเต็ดในเกมพรีเมียร์ลีกที่พบกับอาร์เซนอล เมื่อวันที่ 18 ธันวาคม 2021 ขณะอายุเพียง 15 ปี หากเขาลงเล่น เขาจะกลายเป็นผู้เล่นอายุที่น้อยที่สุดของลีดส์ยูไนเต็ด ทำลายสถิติเดิมของ ปีเตอร์ ลอริเมอร์ ที่ทำไว้ในปี 1962 ในฤดูกาล 2021–22 เขามีชื่อเป็นตัวสำรองอีก 5 นัด แต่ไม่ได้ลงเล่น

เขาเซ็นสัญญาทุนการศึกษากับลีดส์ยูไนเต็ดเป็นเวลา 2 ปีในเดือนกันยายน 2022

เขาลงประเดิมสนามให้กับทีมชุดใหญ่ของลีดส์ยูไนเต็ดในอีเอฟแอลแชมเปียนชิป ฤดูกาล 2023–24 นัดเปิดฤดูกาลที่พบกับคาร์ดิฟฟ์ซิตีที่เอลแลนด์โรด เมื่อวันที่ 6 สิงหาคม 2023 เกรย์ลงเล่น 52 นัดในทุกรายการให้กับลีดส์ยูไนเต็ด แต่พ่ายเซาแทมป์ตันในรอบชิงชนะเลิศเพลย์ออฟเลื่อนชั้นสู่พรีเมียร์ลีก ในเดือนเมษายน 2024 เขาได้รับรางวัลนักฟุตบอลดาวรุ่งยอดเยี่ยมประจำฤดูกาลของอีเอฟแอลแชมเปียนชิป

ในวันที่ 29 มิถุนายน 2024 เบรนต์ฟอร์ดยื่นข้อเสนอซึ่งเป็นสถิติของสโมสรจำนวน 40 ล้านปอนด์เพื่อคว้าตัวเกรย์แต่ถูกลีดส์ปฏิเสธเนื่องจากทั้ง 2 สโมสรไม่สามารถตกลงกันได้ในเรื่องโครงสร้างการชำระเงิน แม้ว่าเกรย์จะเดินทางไปเบรนต์ฟอร์ดเพื่อตรวจร่างกายแล้วก็ตาม

 ทอตนัมฮอตสเปอร์ 
ในวันที่ 2 กรกฎาคม 2024 เกรย์เซ็นสัญญากับทอตนัมฮอตสเปอร์ ค่าตัวไม่มีการเปิดเผยแต่มีรายงานว่าอยู่ที่ประมาณ 40 ล้านปอนด์

 อ้างอิง 

หมวดหมู่:บุคคลที่เกิดในปี พ.ศ. 2549
หมวดหมู่:กองกลางฟุตบอลชาย
หมวดหมู่:นักฟุตบอลชายชาวอังกฤษ
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ชาวอังกฤษเชื้อสายสกอตแลนด์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:ผู้เล่นในชุดชนะเลิศยูฟ่ายูโรปาลีก